उन्होंने कहा कि हमें घटनाओं को अपने मुताबिक बदलना चाहिए, बजाय इस बात का इंतजार किए कि ये हमें बदल दें। अपने संबोधन के दौरान वो कई बार भावुक भी हुईं। उन्होंने कहा कि पेप्सिको परिवार के रूप में आप सभी की मेरे दिल में खास जगह है। जिस दिन मैंने पद से हटने की घोषणा की थी, तब से आज तक दुनियाभर में कई साथियों से बात हुई, उनके ढेर सारे संदेश भी मिले। हालांकि वक्त की कमी के चलते सबको जवाब देना संभव नहीं है, लेकिन मैंने हर संदेश को पढ़ा है और कुछ तो भरी आंखों के साथ। मैं शब्दों में नहीं बता सकती कि यह मेरे लिए कितना अहम है। आप लोगों का गहरा प्यार पाकर मैं अभिभूत हूं। इतना प्यार देने के लिए आप सबका बहुत-बहुत धन्यवाद।